พ็อกเก็ตมอนสเตอร์ เบสต์วิช

โปสเตอร์พ็อกเก็ตมอนสเตอร์ เบสวิช
โปเกมอน เบสต์วิช (Pocket Monsters Best Wishes!) เป็นภาพยนตร์อนิเมะซีรีส์โปเกมอนลำดับที่ 4 เป็นภาคต่อจาก พ็อกเก็ตมอนสเตอร์ ไดมอนด์ & เพิร์ล ออกอากาศครั้งแรกในประเทศญี่ปุ่นเมื่อวันที่ 23 กันยายน ค.ศ. 2010 และจบชุดลงไปเมื่อวันที่ 10 ตุลาคม ค.ศ. 2013 รวมจำนวนตอนที่ออกอากาศเป็น 144 ตอน ภาคนี้ได้มีการแบ่งออกเป็น 4 ซีซั่นย่อย ๆ คือ
*พ็อกเก็ตมอนสเตอร์ เบสวิช (ตอนที่ 1 ถึง 83)
*พ็อกเก็ตมอนสเตอร์ เบสวิช ซีซั่น 2 (ตอนที่ 84 ถึง 107)
*พ็อกเก็ตมอนสเตอร์ เบสวิช ซีซั่น 2 เอพพิโซด N (ตอนที่ 108 ถึง 121)
*พ็อกเก็ตมอนสเตอร์ เบสวิช ซีซั่น 2 เดโคโลลาแอดเวนเจอร์ (ตอนที่ 122 ถึง 142)

**จุดสำคัญ**
โปเกมอน เบสวิช เป็นซีรีส์ที่นำมาจากเกม โปเกมอน แบล็ค และ ไวท์ โดยเป็นซีรีส์ที่พูดถึงการเดินทางของพวกซาโตชิในเขตอิชชู โดยภาคได้ปรับเปลี่ยนใหม่หมดทั้งชุดตัวละครต่างๆและเพื่อนร่วมเดินทางของซาโตชิซึ่งนั่นก็คือเด็นโตะและไอริส
ในซีรีส์นี้ แก๊งร็อคเก็ตจะมีความเปลี่ยนแปลงใหม่คือได้ใส่ชุดทางการในช่วงแรกๆของเรื่อง และยังได้รับมอบหมายภารกิจต่างๆ แถมยังมาที่ภูมิภาคนี้โดยที่ไม่นำโปเกมอนติดตัวมาด้วย แต่ที่แปลกที่สุดคือแก๊งร็อคเก็ตในซีรีส์นี้มีทั้งความเก่งในโปเกมอนแบทเทิลและเฉลียวฉลาดในการวางแผนมากๆ แถมยังได้รับการสนับสนุนทางยุทโธปกรณ์ที่เพียบพร้อม ต่างจากแก๊งร็อคเก็ตในซีรีส์ก่อนๆอย่างสิ้นเชิง
ในซีซั่น 2 ซาโตชิได้พบกับฮิคาริในการแข่งโปเกมอน เวิลด์ทัวร์นาเมนท์ จูเนียร์คัพ ในเขตอิชชูตะวันออก โดยผู้ที่ชนะเลิศในการแข่งนี้จะได้แบทเทิลกับแชมเปี้ยนอาเดคุ และเพิ่มช่วงเนื้อหาเพิ่มเติมอย่างการปรากฏตัวของ N และแก๊งพลาสม่ากลุ่มองค์กรที่มีอิทธิพลในเขตอิชชูกับเดินทางไปยังหมู่เกาะเดโคโลลา

**ตัวละคร**

**ตัวละครหลัก**
 ซาโตชิ (サトシ)
 พิคาชู (ピカチュウ)
 ไอริส (アイリス)
 คิบาโงะ (キバゴ)
 เด็นโตะ (デント)

**ตัวละครเสริม**
 ฮิคาริ (ヒカリ)
 พจจามะ (ポッチャマ)
 โซนานส์ (ソーナンス)

**ตัวละครตอนพิเศษ**
 ทาเคชิ (タケシ)

**แก๊งร็อคเก็ตทั้งสาม**
 มุซาชิ (ムサシ)
 โคจิโร่ (コジロウ)
 เนียส (ニャース)

**ปฏิปักษ์**

**แก๊งพลาสม่า**
 เกจิสึ (ゲーチス)
 อาโครมา (アクロマ)
 แองจี้ (アンジー)
 บราด (ブラッド)

**แก๊งร็อคเก็ต**
 ซาคากิ (サカキ)
 มาโทริ (マトリ)
 ฟลินท์ (フリント)
 ดร.ซีเกิ้ล (ゼーゲル博士)

**รายชื่อตอนในโปเกมอน เบสวิช**

**ช่วงที่ 1**

**ช่วงที่ 2 (ซีซั่น 2)**
หมายเหตุ

**เพลงประกอบ**
เพลงโอเพนนิ่ง- "Best Wishes!" (เบสวิช!) (ตอนที่ 1 - 84) (84 ตอน)
ร้องโดย มัตสึโมโตะ ริกะ- "Yajirushi ni natte!" (ยาจิรุชิ นิ นัตเตะ!) (ตอนที่ 85 - 108) (24 ตอน)
ร้องโดย มัตสึโมโตะ ริกะ- "Yajirushi ni natte! 2013" (ยาจิรุชิ นิ นัตเตะ! 2013) (ตอนที่ 109 - 122) (14 ตอน)
ร้องโดย มัตสึโมโตะ ริกะ- "Natsumeku Sakamichi" (นัตสึเมะคุซาคามิจิ) (ตอนที่ 123 - 142) (20 ตอน)
ร้องโดย ไดสุเกะ
 เวอร์ชันภาษาไทย- "Around The World" (ตอนที่ 1 -142) (142 ตอน)
 ร้องโดย วิชเวช เอื้ออำพน
เพลงเอนดิ้ง- "Kokoro no Fanfare" (โคโคโระ โนะ แฟนแฟร์) (ตอนที่ 1 - 25) (25 ตอน)
ร้องโดย โอคุอิ อาคิ- "Pokemon Ierukana? BW" (โปเกมอน อิเอรุคานะ? BW) (ตอนที่ 26 - 60) (35 ตอน)
ร้องโดย ทาเคชิ สึรุโนะ- "Nana-iro Arch" (นานะอิโระอาทช์) (ตอนที่ 61 - 78) (18 ตอน)
ร้องโดย โปเกมอน BW กัชโชดัน (โอคุอิ อากิ, เอซาคิ โทชิโกะ, อาคิโยชิ ฟุมิเอะ)- "Mite Mite☆Kotchitchi" (มิเตะมิเตะ☆โคคจิทจิ) (ตอนที่ 79  - 108) (30 ตอน)
ร้องโดย โมะโมะอิโระโคลเวอร์ Z- "Sakura Go-Round" (ซากุระ โกราวด์) (ตอนที่  109 - 122) (14 ตอน)
ร้องโดย ชิริสึเอบิสึจูงาคุ- "Te wo Tsunago" (เทะ โวะ สึนาโก) (ตอนที่ 123 - 142) (20 ตอน)
ร้องโดย ชิริสึเอบิสึจูงาคุ
 เวอร์ชันภาษาไทย- "แบมือ" (ตอนที่ 1 - 142) (142 ตอน)
 ร้องโดย ภรณ์ภัสสร ชัยอนันต์นิธิ

**การออกอากาศ**
พ็อกเก็ตมอนสเตอร์ เบสวิช ออกอากาศทุกวันพฤหัสบดี เวลา 19:00 น. - 19:30 น. ออกอากาศเมื่อวันที่ 23 กันยายน ค.ศ. 2010 ถึงวันที่ 10 ตุลาคม ค.ศ. 2013 ทางสถานีโทรทัศน์ทีวีโตเกียว
ในส่วนประเทศไทยได้มีการนำโปเกมอน เบสวิช มาออกอากาศทั้ง 3 ครั้งด้วยกัน โดยครั้งแรกออกอากาศทางสถานีโทรทัศน์โมเดิร์นไนน์ เมื่อวันที่ 29 กรกฎาคม 2555 ถึงวันที่ 26 มกราคม 2556 โดยใช้ชื่อว่า โปเกมอน เบสวิชเชส แต่ออกอากาศเพียง 52 ตอน ครั้งที่สองได้ออกอากาศทางช่องทรูสปาร์กและได้เปลี่ยนชื่อใหม่เป็น โปเกมอน แบล็คแอนด์ไวท์ เมื่อวันที่ 20 ตุลาคม 2557 เวลา 17.00 น. ทุกวันจันทร์ - ศุกร์ และออกอากาศซ้ำอีกครั้งทางช่องทรูโฟร์ยู เมื่อวันที่ 5 พฤศจิกายน 2557 ทุกวันพุธ - ศุกร์ เวลา 16.30 น. ต่อมาได้ออกอากาศทางการ์ตูนคลับแชนเนล นอกจากนี้ยังออกอากาศทางช่องดิสนีย์เอ็กซ์ดี, ดิสนีย์แชนแนลอีกด้วย ซึ่งการออกอากาศครั้งใหม่ผู้ถือลิขสิทธิ์คือทรู คอนเทนต์ แอนด์ มีเดีย นอกจากนี้ยังได้ถูกผลิตในรูปแบบ วีซีดีและดีวีดีโดย ไรท์บียอนด์

**แหล่งข้อมูลอื่น**
  Best Wishes series in Bulbapedia-  Pokémon anime website ที่ ทีวีโตเกียว- Pocket Monsters: Best Wishes! website ที่ เว็บไซต์ทางการของโปเกมอนญี่ปุ่น-  Pokémon TV Anime ที่ เว็บไซต์ทางการของโปเกมอนญี่ปุ่น
หมวดหมู่:โปเกมอนฉบับอนิเมะ
หมวดหมู่:อนิเมะที่ออกฉายในปี พ.ศ. 2553